Document ID: /roh_data/filtered/fineweb-2-filterrobots_roh.jsonl.gz/14731

Per il Bogn Engiadina Scuol, BES, è la stagiun passada stada ina greva. Ils motivs sajan surtut damain pernottaziuns ed il ferm franc svizzer. Quai scriva Gerhard Hauser, il directur dal bogn, en il rapport annual. Las difficultads sajan stadas pli grondas che spetgà, uschia Hauser.
Ils onns 2011 e 2012 è la cuntrada da bogns vegnida engrondida e la cuntrada da saunas è vegnida renovada cumplettamain. L'onn passà è stà il segund onn da gestiun suenter questas lavurs, ed el è stà pli difficil che spetgà, scriva Hauser en il rapport. Las frequenzas dal bogn sajan sa sminuidas tar ils giasts dal di e la concurrenza per il bogn saja creschida.